রংপুর সেনানিবাস

রংপুর সেনানিবাস বাংলাদেশের উত্তরাঞ্চলের রংপুর শহরের উপকণ্ঠে অবস্থিত বাংলাদেশ সেনাবাহিনীর একটি গুরুত্বপূর্ণ সামরিক স্থাপনা। এটি রংপুর জেলার সদর উপজেলায় অবস্থিত। এখানে ৬৬ পদাতিক ডিভিশন এবং রংপুর এরিয়া কমান্ডের সদরদপ্তর অবস্থিত। এই সেনানিবাসের প্রধান দায়িত্বে থাকেন জেনারেল অফিসার কমান্ডিং (জিওসি), যিনি একই সাথে ৬৬ পদাতিক ডিভিশন এবং পুরো রংপুর অঞ্চলের এরিয়া কমান্ডারের দায়িত্ব পালন করেন। বর্তমানে মেজর জেনারেল মোঃ কামরুল হাসান এই সেনানিবাস এবং ৬৬ পদাতিক ডিভিশনসহ রংপুর অঞ্চলের জিওসি এর দায়িত্বে কর্তব্যরত আছেন।

প্রশাসন

ক্যান্টনমেন্ট অ্যাক্ট-১৯২৪ (১৯২৪ সালের ২২ নম্বর আইন) এর বিধান অনুযায়ী রংপুর সেনানিবাস স্থাপিত হওয়ার পর রংপুর ক্যান্টনমেন্ট বোর্ড ১৯৭৮ সালের ১৪ জুলাই তারিখে ঘোষিত হয়। ক্যান্টনমেন্ট বোর্ড একটি সংবিধিবদ্ধ প্রতিষ্ঠান হিসেবে সেনানিবাস এলাকার জন নিরাপত্তা, স্বাস্থ্য, জনশিক্ষা, পূর্ত ও জন উন্নয়নসহ পৌর সুবিধা প্রদানের লক্ষ্যে যাবতীয় কার্যাবলী সম্পাদন করে থাকে। ক্যান্টনমেন্ট বোর্ডের প্রধান নির্বাহী কর্মকর্তা হিসেবে একজন স্টেশন কমান্ডার (ব্রিগেডিয়ার জেনারেল পদমর্যাদার) নিযুক্ত থাকেন।

ইতিহাস

মুক্তিযুদ্ধে ভূমিকা

বাংলাদেশের মুক্তিসংগ্রামের শুরু থেকেই রংপুর নগরের জনগণ পাকিস্তান সেনাবাহিনীর বিরুদ্ধে প্রবল বিক্ষোভ প্রদর্শন করে আসছিল। এই অঞ্চলের সাধারণ মানুষ যুদ্ধ শুরু হওয়ার আগেই পাকিস্তানি বাহিনীর হাতে শহীদ হন, যা বঙ্গবন্ধুর ঐতিহাসিক ৭ই মার্চের ভাষণেও উল্লেখিত। মার্চের মাঝামাঝি সময়ে রংপুর নগরে পাকিস্তানি বাহিনী স্থানীয় সাহসী যুবকদের হাতে হেনস্তা হয়।

রংপুর সেনানিবাস আক্রমণ (২৮ মার্চ, ১৯৭১)

১৯৭১ সালের মুক্তিযুদ্ধ শুরু হওয়ার মাত্র তিন দিনের মাথায় ২৮ মার্চ তারিখে রংপুর ও এর পার্শ্ববর্তী এলাকার সাধারণ মানুষ এবং স্থানীয় সাঁওতাল সম্প্রদায় দেশীয় অস্ত্র (তীর-ধনুক, বল্লম ইত্যাদি) নিয়ে রংপুর সেনানিবাস আক্রমণ করে।

 আক্রমণের কৌশল: পাকিস্তানি সামরিক বাহিনী তাদের ব্রিগেড হেডকোয়ার্টার নিরাপদ রাখতে নগরের যে দিক থেকে আক্রমণ প্রত্যাশা করেছিল, বাঙালি ও সাঁওতাল বীরেরা কিছুটা ঘুরে এসে সম্পূর্ণ অপ্রত্যাশিতভাবে ঠিক তার বিপরীত দিক থেকে আক্রমণ করে।
 তুমুল যুদ্ধ: সম্পূর্ণ অপ্রত্যাশিত এই আক্রমণ প্রথমভাগে পাকিস্তানি ব্যুহ ভেদ করে সেনানিবাসের একাংশে ঢুকে গেলে তা তুমুল যুদ্ধের রূপ নেয়। অপ্রস্তুত পাকিস্তানি সেনাবাহিনী দ্রুত সংগঠিত হয়ে ভারী মেশিনগান ও আধুনিক অস্ত্রশস্ত্র ব্যবহার করে আক্রমণ প্রতিরোধ করে।
 ত্যাগ ও শহিদ: সম্মুখযুদ্ধে নাম জানা-অজানা বহু নিরস্ত্র বাঙালি ও সাঁওতাল পাকিস্তানি হানাদারদের গুলিতে শহীদ হন। এই অভিযানের পর অনেক ওঁরাও ও সাঁওতাল জীবন বাঁচাতে ভারতে পালিয়ে যান এবং সেখানে মুক্তিযুদ্ধে অংশগ্রহণ করেন।
 স্মৃতি: শহিদদের স্মরণে আজও সেনানিবাসের পশ্চিম অংশে এবং রংপুর নগরের প্রবেশমুখে একটি স্মৃতিসৌধ আছে, যা এই বীরত্বপূর্ণ ত্যাগের সাক্ষ্য বহন করে।

অতঃপর মুক্তিযুদ্ধের শেষের দিকে রংপুরের মুক্তিযোদ্ধারা এই সেনানিবাসের পতন ঘটান এবং রংপুর নগরকে হানাদার মুক্ত করেন।

ইউনিট ও স্থাপনা

রংপুর সেনানিবাস বাংলাদেশ সেনাবাহিনীর ৬৬ পদাতিক ডিভিশনের সদরদপ্তর এবং রংপুর এরিয়ার কমান্ড সেন্টার হিসেবে গুরুত্বপূর্ণ সামরিক ইউনিট ও স্থাপনার কেন্দ্র।

 ৬৬ পদাতিক ডিভিশন সদর দপ্তর (Headquarters 66 Infantry Division)
 রংপুর এরিয়া সদর দপ্তর (Area Headquarters Rangpur)
 স্টেশন সদর দপ্তর (Station Headquarters)
 ৭২ পদাতিক ব্রিগেড (72 Infantry Brigade)
 ২২ পদাতিক ব্রিগেড (222 Infantry Brigade)
 ৬৬ গোলন্দাজ ব্রিগেড (66 Artillery Brigade)
 ১৬ পদাতিক ব্রিগেড (16 Infantry Brigade)
 ১ম বেংগল (1st Bengal)
 ০৬ ইঞ্জিনিয়ার ব্যাটালিয়ন (06 Engineer Battalion)
 ১ সিগন্যাল ব্যাটালিয়ন (1 Signal Battalion)
 ৩৪ বেংগল (34 Bengal)
 ৩০ বীর (30 Bir)
 ২৫ বীর (25 Bir)
 ১২১ ফিল্ড ওয়ার্কশপ কোম্পানি (121 Field Workshop Company)
 ১০ ফিল্ড এম্বুলেন্স (10 Field Ambulance)
 ৬৬ এম পি ইউনিট (66 MP Unit)
 ৬৬ এফ আই ইউনিট (66 FI Unit)
 স্টাটিক সিগনাল কোম্পানি (Static Signal Company)
 জিই (আর্মি) রংপুর (GE (Army) Rangpur)
 রংপুর সি এম এইচ (Rangpur CMH - Combined Military Hospital)
 রংপুর ক্যান্টনমেন্ট বোর্ড (Rangpur Cantonment Board)

প্রতিষ্ঠানসমূহ

সামরিক স্থাপনা হওয়ার পাশাপাশি রংপুর সেনানিবাস বাংলাদেশের অন্যতম প্রধান শিক্ষামূলক ও বিনোদনমূলক প্রতিষ্ঠানসমূহের কেন্দ্র।

 রংপুর ক্যাডেট কলেজ
 ক্যান্টনমেন্ট পাবলিক স্কুল ও কলেজ, রংপুর
 বীর উত্তম শহীদ সামাদ স্কুল এন্ড কলেজ
 দি মিলিনিয়াম স্টার্স স্কুল অ্যান্ড কলেজ, রংপুর
 রংপুর আর্মি মেডিকেল কলেজ (RAMC)RAMC Shopping Complex launched in Rangpur
 ক্যান্টনমেন্ট বোর্ড বালিকা বিদ্যালয়
 প্রয়াস স্কুল (বিশেষ চাহিদাসম্পন্ন শিশুদের জন্য)
 শাশ্বত বাংলা মুক্তিযুদ্ধ সামরিক জাদুঘর
 রংপুর গল্ফ ক্লাব

 অন্তর্ভুক্ত সেনানিবাস 
রংপুর সেনানিবাস রংপুর বিভাগের সেনাবাহিনীর সদরদপ্তর। তবে রংপুর বিভাগের বিভিন্ন জেলায় সেনানিবাস অবস্থিত যেগুলো ৬৬ পদাতিক ডিভিশন এর নিয়ন্ত্রণাধীন আর এর সদর দপ্তর রংপুর সেনানিবাস। 

 সৈয়দপুর সেনানিবাস
 লালমণিরহাট সেনানিবাস
 বীর উত্তম শহীদ মাহবুব সেনানিবাস/খোলাহাটি সেনানিবাস

তথ্যসূত্র

বিষয়শ্রেণী:বাংলাদেশের সেনানিবাস